Document ID: 32004R1581

UREDBA KOMISIJE (ES) št. 1581/2004
z dne 27. avgusta 2004
ki dopolnjuje Uredbo (ES) št. 1639/2001 o uvedbi minimalnih in razširjenih programov Skupnosti za zbiranje podatkov v ribiškem sektorju ter določitvi podrobnih pravil za uporabo Uredbe Sveta (ES) št. 1543/2000
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1543/2000, sprejete 29. junija 2000 o vzpostavitvi okvira Skupnosti za zbiranje in upravljanje podatkov o ribištvu, ki so potrebni za vodenje skupne ribiške politike (1), zlasti členov 5(1) in 8(1) Uredbe,
ob upoštevanju naslednjega:
(1)
Kadar koli vzpostavljamo shemo vzorčenja na ladji znotraj relevantnega nacionalnega programa, je potrebno omogočiti dostop do plovil za namene vzorčenja. Torej naj bi na vsako plovilo sprejeli opazovalce, da bi se izognili pristranskim ocenam.
(2)
Potrebno bi bilo zagotoviti boljše vzorčenje staleža na osnovi planov obnovitve in globokomorskih vrst, da bi s tem pridobili širše znanje o določenih vrstah staleža.
(3)
Analiza poročil držav članic o ulovu na enoto napora (v nadaljevanju UNEN), podatki zbrani od 1995 do 2000, izvedeno skupaj z Znanstvenim, tehničnim in gospodarskim odborom za ribištvo (v nadaljevanju ZTGOR), nam daje osnovo, na podlagi katere se bodo v prihodnosti zbirale serije UNEN podatkov.
(4)
Glede na pridobljene izkušnje v prvem letu (2002) zbiranja podatkov in ob upoštevanju nasvetov ZTGOR, je potrebno opraviti določene tehnične spremembe v podrobnih navodilih za pridobivanje podatkov, navedenih v Uredbi Komisije (ES) št. 1639/2001 (2), še posebej pri imenih staleža in načinu vzorčenja za dolžino ter starost strategij vzorčenja.
(5)
Potemtakem je potrebno Uredbo (ES) št. 1639/2001 ustrezno spremeniti.
(6)
Ukrepi, predvideni s to uredbo, so v skladu z mnenjem Upravljalnega odbora za ribištvo in ribogojstvo -
SPREJELA NASLEDNJO UREDBO:
Člen 1
Uredba (ES) št. 1639/2001 se spremeni na sledeči način:
(1)
člen 3 se spremeni, kot sledi:
(a)
v prvem odstavku, točka (c) se spremeni na sledeči način:
„(c)
v primeru vzorčenja podroben opis uporabljenih strategij in statističnih ocen, kar omogoča upoštevanje ravni natančnosti in razmerja med stroškom in natančnostjo; opis naj bi tudi vseboval ocene ravni natančnosti ocenjenih parametrov; končno poročilo mora vsebovati te ocene v obliki, ki jo zahteva Komisija s predhodnim posvetom z ZTGOR.“;
(b)
drugi odstavek se izbriše;
(c)
naslednja točka se doda:
„(e)
v primeru vzorčenja morajo postopki, postavljeni znotraj nacionalnih programov zagotoviti pridobitev potrebnih podatkov s strani primerno imenovanih opazovalcev, sprejem le-teh na plovilo in sodelovanje vodij ribiških plovil s temi opazovalci, v skladu s členom 22(1)(d) Uredbe Sveta (ES) št. 2371/2002 (3)
(2)
Priloga se spremeni v skladu s Prilogo I k tej uredbi.
(3)
Priloge se spremenijo v skladu s Prilogo II k tej uredbi.
Člen 2
Uredba začne veljati sedmi dan po objavi v Uradnem listu Evropske Unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. avgusta 2004

Labels: 12
6